joelniklaus/EU_Wikipedias huggingface dataset:
Jacob Willem Cohen

Jacob Willem "Wim" Cohen (* 27. august 1923, Leeuwarden, Holandsko – † 12. november 2000, Haag, Holandsko) bol holandský matematik. Je známy predovšetkým vďaka vyše sto svojim článkom a niekoľkým knihám z oblasti teórie hromadnej obsluhy. Cohen mal titul inžiniera a PhD. zo strojného inžinierstva, znalosti matematiky nadobudol ako samouk po 2. svetovej vojne.

Cohen pôsobil v oblasti telekomunikácií v spoločnosti Philips (1950-1957), na katedre aplikovanej matematiky na univerzite v Delfte (1957-1973), neskôr na univerzite v Utrechte (1973-1998). Pochovaný je v Haife v Izraeli.

Externé odkazy 
 Biografia

Holandskí matematici
Osobnosti z Leeuwardenu
Oltcit Club

Oltcit Club je automobil vyrábaný v rumunskej automobilke Oltcit v rokoch 1982 až 1996. Automobil bol pôvodne navrhnutý automobilkou Citroën na báze modelu Citroën Prototype Y. Automobil sa súbežne vyrábal pod označením Citroën Axel.

Karoséria 
Model Club má celokovovú samonosnú trojdverovú karosériu typu hatchback. V prednej časti sa nachádza motor, zadna stena je výklopná, nachádza sa pod ňou batožinový priestor. Prvé modely disponovali úzkym kovovým náraznikom vpredu aj vzadu, neskoršie modely boli osadené plastovým veľkoplošným nárazníkom s kovovou výstuhou.

Podvozok 
Automobil bol osadený zvláštne koncipovaným podvozkom. Predná náprava bola lichobežníková, hnaná kĺbovými hriadeľmi a kotúčovými brzdami. Brzdiče však neboli umiestnené na ramene pri kolese, ale pri diferenciáli a mali vnútorne chladenie. To znamenalo, že v prípade výmeny brzdičov bolo nutné demontovať nápravu aj s kĺbovým hriadeľom. Zadná náprava bola jednodielna tuhá taktiež osadená kotúčmi, ale na zadnej náprave pri kolesách. Rozvod brzdového systému bol dvojokruhový na predný a zadný okruh. Ručná brzda pôsobila na predné kolesá. Kolesá boli vcelku netypicky upevnene troma maticami.

Prevodovka 
Club 11 bol osadzovaný štvorstupňovou manuálnou prevodovkou, ktorej prevodové pomery boli:
 I: 3,82
 II: 2,29
 III: 1,5
 IV: 1,03
 spätný chod: 4,18

Stály prevod kuželového súkolia diferenciálu bol 3,89.

Motor 
Oltcit bol osadzovaný troma rôznymi motormi. Vo všetkých prípadoch išlo o benzínové vzduchom chladené karburačné vysokootáčkové dvoj a štvorvalcové motory s protiběžnými piestami (typu boxer) s malým zdvihom. Ventilový rozvod typu OHC bol poháňaný ozubeným remeňom. Najmä u motorov boxer, ktoré boli vďaka svojej konštrukcii usadene nízko, bola väčšina servisných úkonov nezvykle komplikovaná, pretože motor nebol prístupný.

Motor V036/630 
Tento motor bol najmenším osadzovaným motorom. Išlo o dvojvalcový motor so zdvihovým objemom , ktorý bol podobne  ako ostatné motory montované do Oltcitu chladený vzduchom. Dosahoval nasledovné výkonové parametre:

 Typ motora: V036/630
 Zdvihový objem motora: 
 Stupeň kompresie: 9,0
 Čistý výkon: 25 kW pri 5 250 ot./min
 Čistý točivý moment: 49,0 Nm pri 3 500 ot./min

Motor G11/631 
Na rozdiel od predošlého motora, bol tento motor (pôvodom z automobilu Citroën GS) štvorvalcový. Bol osadený dvoma vačkovými hriadeľmi v hlavách valcov. Výkon tohto motora bol:

 Typ motora: G11/631
 Zdvihový objem motora: 
 Vŕtanie / zdvih: 74 / 
 Stupeň kompresie: 9,0
 Čistý výkon: 42 kW pri 6 250 ot./min
 Čistý točivý moment: 79,0 Nm pri 3 500 ot./min

Motor T13/653 
Tento motor bol zavedený spolu s modelom Club 12TRS. Išlo o motor podobný pôvodnému motoru typ 631, ktorý mal zväčšený zdvihový objem. Zmeny na motore priniesli nasledujúce parametre:

 Typ motora: T13/653
 Zdvihový objem motora: 
 Stupeň kompresie: 9,7
 Čistý výkon: 45 kW pri 5 500 ot./min
 Čistý točivý moment: 96,0 Nm pri  2 850 ot./min

Iné projekty

Zdroj 
 Webové stránky o Oltcitoch

Club
Malé automobily
Caen

Caen je mesto v Normandii v departemente Calvados na severozápade Francúzska, historické stredisko Normanského vojvodstva, dnes hlavné mesto regiónu Normandia. Leží asi  západne od Paríža.

Poloha 
Mesto má rozlohu . Najvyšší bod je položený  a najnižší bod

Dejiny 
V 11. storočí dal v meste vybudovať Viliam Dobyvateľ viacero významných stavieb. Jeho Caenský hrad patrí medzi najväčšie v západnej Európe. Mužský kláštor sv. Štefana (s hrobom Viliama Dobyvateľa) a ženský kláštor sv. Egídia sú dnes sídlami magistrátu, respektíve regionálnej rady. V blízkosti mesta prebehlo počas 2. svetovej vojny (6. júna 1944) vylodenie spojeneckých vojsk v Normandii. Pôvodné plány počítali s obsadením Caen do druhého dňa po invázii, miesto toho došlo k mesiac trvajúcim bojom, počas ktorých bolo mesto takmer zničené. Dnes tu udalosti celého vylodenia v Normandii pripomína múzeum.

Pamiatky a múzea 

 Hrad (Château de Caen) vybudovaný Viliamom Dobyvateľom okolo roku 1060
 Dve opátstva – mužské (Abbaye aux Hommes) a ženské (Abbaye aux Dames)
 Katedrála Svätého Petra
 Múzeum mieru (Memorial pour la Paix), súhrnný pohľad na 2. svetovú vojnu s dôrazom na vylodenie v Normandii
 Múzeum Normandie
 Múzeum výtvarných umení
 Múzeum pošty a telekomunikácii

Zaujímavosti 
Caen nie je známe veľkým množstvom pamiatok – väčšina bola zničená pri vylodení spojencov. Z mesta nie je ďaleko na morské pláže (), voda je v porovnaní s okolím teplejšia vďaka vetvám Golfského prúdu. Blízke okolie je rovinaté, po pár desiatkach kilometrov sa ale charakter krajiny mení. Neďaleko je Švajčiarska Normandia. Mestská doprava sa svojou rozšírenosťou nedá porovnávať so slovenskými mestami. V Caen sú len dve električkové linky, jazdia po nich ale veľmi zaujímavé električky – majú pneumatiky a len jednu koľaj – sú tedy hybridom medzi slovenskou električkou a trolejbusom. Identický systém je aj v Nancy, veľmi podobný je v Rouene alebo Clermont-Ferrande. Počasie je typicky normandské a podobné britskému, časté sú jeho rýchle zmeny, prehánky a vietor.

Vzdelanie 
 École de management de Normandie

Obyvateľstvo 
Počet obyvateľov je 109 312 (2009).

Nasledujúci graf zobrazuje vývoj počtu obyvateľov.

Osobnosti mesta
 Yves-Marie André (* 1675 – † 1764), jezuita a spisovateľ
 George Brummell (* 1778 – † 1840), dandy
 André Danjon (* 1890 –  † 1967), astronóm
 Marie-Pierre Kœnig (* 1898 –  † 1970), maršal
 Léa Druckerová (* 1972), herečka
 Cyrille Josselynová (* 1973), herec

Partnerské mestá 
  Alexandria, USA
  Coventry, Spojené kráľovstvo
  Nashville, USA
  Pernik, Bulharsko
  Portsmouth, Spojené kráľovstvo
  Thiès, Senegal
  Würzburg, Nemecko

Referencie

Pozri aj 
 Zoznam obcí departementu Calvados
 Zoznam miest vo Francúzsku

Iné projekty

Externé odkazy 
 Oficiálna stránka

 
Mestá v Normandii
Obce v departemente Calvados
Škrtiaca klapka

Škrtiaca klapka je typ klapky, ktorá sa používa pri zážihových motoroch pracujúcich s homogénnou zmesou na reguláciu množstva nasávaného vzduchu do motora. U týchto motorov je množstvo paliva dávkované úmerne k množstvu vzduchu, škrtiaca klapka teda priamo reguluje výkon motora. Takýto spôsob regulácie výkonu sa nazýva kvantitatívny. Jeho najväčšou nevýhodou je významný pokles účinnosti motora, najmä jej tepelnej zložky, so stupňom privretia škrtiacej klapky. To je dôvod prečo majú motory so škrtiacou klapkou vyššiu mernú spotrebu paliva, ako motory s kvalitatívnou reguláciou.

Polohy škrtiacej klapky 
Pri vypnutom motore, voľnobehu, alebo nútenom voľnobehu - plynový pedál je voľný, je škrtiaca klapka uzavretá resp. opretá o doraz škrtiacej klapky.
Pri plnom zaťažení motora - plynový pedál naplno zošliapnutý je škrtiaca klapka maximálne otvorená.
Pri čiastočnom zaťažení motora - plynový pedál v akejkoľvek inej polohe je škrtiaca klapka otvorená úmerne požadovanému výkonu motora.

Motory so škrtiacou klapkou 
Škrtiacu klapku možno nájsť pri benzínových motoroch resp. motoroch na ľahkoodpariteľné palivá s prípravou zmesi mimo valca. Pri starších, ktoré na prípravu zmesi využívajú karburátor, je škrtiaca klapka zabudovaná v jeho tele. Ak je karburátor viacstupňový, každý stupeň má svoju vlastnú škrtiacu klapku. Aj pri motoroch so vstrekovaním paliva pred nasávací ventil sa v nasávacom/plniacom potrubí nachádza škrtiaca klapka. V niektorých športových automobiloch, alebo pretekárskych špeciáloch bývajú škrtiace klapky jednotlivých vetiev nasávacieho potrubia hneď na jeho začiatku a celé teleso je vysunuté nad kapotu motora. Ovládanie takejto skupiny klapiek je spriahnuté.

Škrtiacu klapku majú aj plynové motory.

V poslednej dobe je na niektorých motoroch škrtiaca klapka nahradená variabilným časovaním ventilov, čo umožňuje regulovať motor bez pneumatických strát.

Zdroje 

Príslušenstvo piestových spaľovacích motorov
Regulácia piestových spaľovacích motorov
Ženská dvojhra na Sony Ericsson Open 2009

Ženská dvojhra na Sony Ericsson Open 2009 sa hrala ako súčasť Sony Ericsson Open 2009 od 25. marca do 4. apríla 2009. Titul získala Bieloruska Viktorija Azarenková, ktorá vo finále porazila Američanku S. Williamsovú 6-3 6-1. Bol to jej tretí titul v dvojhre na okruhu WTA.

Nasadenie

Odmeny a body do rebríčka

Výsledky

Posledných 8

Horná polovica

Dolná polovica

Kvalifikácia

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

Sony Ericsson Open 2009
HC Topoľčany

{| class="infobox bordered" cellpadding="4" style="font-size: 90%; width: 20em;"
|- align="center" style="font-size: medium; color:#FBD016; background-color:#BC2A31; padding:5px;" |
| colspan="2" | HC Topoľčany
|-
| align="center" colspan="2" style="background-color: white;" |
|- bgcolor="#eeeeee"
|- align="center" style="font-size: medium; color:#FBD016; background-color:#BC2A31; padding:5px;" |
| colspan="2" | Klubové údaje
|-
|| Založenie || 1932
|- 
|| Adresa || Puškinova 1, 955 01 Topoľčany
|-
|| Kontakt || tel.: 038/5322861fax: 038/5322861
|- 
|| Prezident || Ervín Mik
|- 
|| Klubové farby || červená, žltá 
|- 
|| Liga || 1. hokejová liga SR
|- 
|| Štadión || Topvar Aréna(kapacita: 3 400 divákov (3 000 na sedenie))
|- 
|| Tréner || Ľubomír Hurtaj
|- 
|| Fanklub ||Fanklub na FB
|- 
|| Sezóna 2017/18 || 4. miesto

|- align="center" style="font-size: medium; color:#FBD016; background-color:#BC2A31; padding:5px;" |
| colspan="2" | Internet|- bgcolor="#FFFFFF"
|valign="top" | Homepage || colspan="2" | www.hctopolcany.sk
|- bgcolor="#FFFFFF"
|E-Mail || colspan="2" |  
|}HC Topoľčany''' je slovenský hokejový klub z Topoľčian, ktorého A-mužstvo pôsobí v 1. hokejovej lige SR.

História 

Hokej sa v Topoľčanoch objavil v roku 1932, keď vznikol klub AC Juventus Topoľčany. V roku 1935 vznikol ďalší klub ŠK Topoľčany. V roku 1939 sa zjednotili do jedného klubu s názvom TS Topoľčany. Neskôr vznikol aj armádny klub VTJ Topoľčany pôsobiaci ako B-mužstvo Dukly Trenčín. V roku 1993 došlo k spojeniu civilného HC Topoľčany a armádneho VTJ Topoľčany do HC VTJ Topoľčany. Od roku 2006 po zrušení zložky VTJ v Ozbrojených silách SR bol klub premenovaný na HC Topoľčany.

Názvy klubu 

 1932 – AC Juventus Topoľčany
 1935 – ŠK Topoľčany
 1939 – TS Topoľčany
 1949 – TJ Sokol NV Topoľčany
 1953 – TJ Spartak Kablo Topoľčany
 1964 – TS Topoľčany
 1984 – TJ Slovan OSCR Topoľčany
 1990 – HC Kimex VTJ Topoľčany
 1993 – HC VTJ Topoľčany
 1995 – HC VTJ Telvis Topoľčany
 2006 – HC Topoľčany

Zostava mužstva pre sezónu 2018/19 

Dňa 10. júla 2018 po vážnej dopravnej nehode káder navždy opustil Erik Nitriansky († 27).

Slávni hráči 
 Miroslav Šatan
 Ľubomír Višňovský
 Tibor Višňovský
 Ľubomír Hurtaj
 Radoslav Hecl
Branislav Hippik
 Andrej Kollár
 Tibor Melichárek
 Ivan Ďatelinka
 Milan Kytnár
 Peter Húževka
 Jozef Kováčik
 Matej Paulovič

Externé odkazy 
 Oficiálna stránka klubu

 
Šport v Topoľčanoch
Topoľčany, HC
Conrad Gesner

Conrad Gesner (* 26. marec 1516, Zürich, Švajčiarsko – † 13. december 1565, Zürich) (známy aj ako: Konrad Gessner, Konrad Geßner, Conrad Gessner, Conrad Geßner, Conrad von Gesner, Conradus Gesnerus) bol švajčiarsky lekár, prírodovedec, bibliofil, botanik, lekárnik a klasický filológ.

Patril k najznámejším a najvýznamnejším švajčiarskym prírodovedcom - polyhistorom. Zaoberal sa okrem iného aj entomológiou, kde je známy ako jeden so spoluautorov práce, v ktorej boli prvýkrát v histórii publikované informácie o jasoňovi červenookom.

Jeho päťzväzkové dielo Historiae animalium (15511558) je považované za začiatok modernej zoológie. Gessner sa v ňom opieral o vlastné pozorovania kombinované s poznatkami prevzatými z Biblie, diel antických autorov i stredovekých beštiárov. Z toho dôvodu spis obsahuje i popisy niektorých bájnych tvorov ako je jednorožec či bazilišok, a veľa mylne tradovaných informácií o reálnych zvieratách.

V Medzinárodnom registri mien rastlín má skratku Gesner. Sú po ňom pomenované kvitnúce rastliny rodu primula (Gesneria) čeľade gesneriovité (Gesneriaceae).

Referencie

Externé odkazy 
 http://www.nlm.nih.gov/hmd/pdf/conrad.pdf
 Conrad Gesner: Thierbuch, Vogelbuch, Fischbuch, Schlangenbüch, De Scorpione 
 Online-Version von Gesners Vogelbuch (Humi-Projekt der Universität Keio, Japan)
 Digitalisierte Werke von Gesner - SICD der Universitäten von Strasbourg
 De Omni Rerum Fossilium Genere, Gemmis, Lapidibus, Metallis, Et Huiusmodi, Libri Aliquot. Tiguri 1566, Digitale Fassung der Sächsischen Landesbibliothek - Staats- und Universitätsbibliothek Dresden
 Sanitatis tuendae praecepta. Tiguri 1560, Digitale Fassung der Sächsischen Landesbibliothek - Staats- und Universitätsbibliothek Dresden

Zdroje 
 Konrad Geßner: Gesnerus De Serpentibus Oder Schlangen-Buch ... durch ... Jacobum Carronum vermehrt und in diese Ordnung gebracht: anitzo aber mit sonderem Fleiß verteutschet, Frankfurt am Main (bei Wilhelm Serlin) 1662 bzw. 1671, Neudruck Hannover 1994.
 Götz Gessner: Conrad Gessner - De omni rerum fossilium genere. 1996
 Urs B. Leu: Conrad Gesner als Theologe. Ein Beitrag zur Zürcher Geistesgeschichte des 16. Jahrhunderts, Bern: Lang 1990 (Zürcher Beiträge zur Reformationsgeschichte 14).
 Urs B. Leu, Raffael Keller, Sandra Weidmann: ''Conrad Gessner's Private Library. (= History of Science and Medicine Library, Vol. 5). Brill, Leiden/Boston 2008
 Eugène Olivier: Les années Lausannoises (1537-40) de Conrad Gesner, in: Schweizerische Zeitschrift für Geschichte, Band 1, 1951 (Digitalisat)
 C. M. Pyle: Conrad Gessner on the Spelling of his Name, in: Archives of Natural History, 27, (2000), S. 175-186
 Heinz Scheible: Melanchthons Briefwechsel Personen Band 12
 Heinrich Zoller (Hrsg.), Martin Steinmann: Conrad Gesner: Conradi Gesneri Historia plantarum. Gesamtausgabe. Urs-Graf-Verlag, Dietikon-Zürich 1987/1991
 Conrad Gessner, 1516 - 1565: Universalgelehrter, Naturforscher, Arzt, mit Beitr. von Hans Fischer u. a. Orell Füssli, Zürich 1967

Švajčiarski entomológovia
Švajčiarski lekári
Parnassiológovia
Lepidopterológovia
Osobnosti na švajčiarskych bankovkách
Osobnosti z Zürichu
Úmrtia na mor
Ženská štvorhra na Sony Ericsson Open 2009

Ženská štvohra na Sony Ericsson Open 2009 sa hrala ako súčasť Sony Ericsson Open 2009 od 26. do 5. apríla 2009.  Titul získali Ruska Svetlana Kuznecovová a Francúzka Amélie Mauresmová, ktoré vo finále porazili česko-americký pár Květa Peschkeová, Lisa Raymondová 4-6 6-3 10-3. Pre S. Kuznecovovú to bol 15. a pre A. Mauresmovú štvrtý titul vo štvorhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Externé odkazy 
 Turnaj na stránkach WTA 

Sony Ericsson Open 2009
Affiliate marketing

Affiliate marketing (affiliate z angl. pridružiť sa) je spôsob predaja výrobkov a služieb s využitím ďalšieho sprostredkovateľa. Je to forma online reklamy, pri ktorej obchodníci ponúkajú prevádzkovateľom webov, tzv. affiliate partnerom, finančnú odmenu za privedenie návštevníka, ktorý na webových stránkach predajcu vykoná nejakú činnosť (napríklad nákup výrobku, služby, zaregistrovanie sa, niekedy stačí ak zákazník vôbec na stránku príde a pozrie si ju a pod.). V slovenčine sa affiliate marketing často označuje ako provízny predaj, čo nie je úplne presné, lebo odmena sa nemusí vždy vyplácať len za sprostredkovanie predaja, ale aj za inú činnosť.

Princíp 
Sprostredkovateľ za pomoci vlastnej reklamy, vlastnej web stránky, inzercie a pod. priláka klienta, ktorý prejde na stránku obchodníka, niečo si kúpi, zarezervuje alebo sa na ňu iba pozrie – systémy dokážu vyhodnocovať reálny záujem zákazníka, napr. ako hlboko do štruktúry stránky sa klient zanoril, na ktoré položky klikal a pod. Vedia zaregistrovať aj opakujúce sa príchody klienta.

Systém zaznamenáva z ktorej sprostredkovateľskej stránky sa klient na stránku predajcu dostal a na základe týchto informácií prirátavajú sprostredkovateľovi body, ktoré sa po čase dajú premeniť na peniaze. Podobne, ak si klient niečo u obchodníka objednal (a na stránku sa dostal od sprostredkovateľa) dostáva sprostredkovateľ od obchodníka províziu.

Niektoré web stránky (najčastejšie tzv. e-shopy) vytvárajú virtuálne obchodné stránky, ktoré sa tvária akoby patrili sprostredkovateľovi, ale tovar, ktorý sa predáva sa v skutočnosti nachádza u obchodníka. Obchodník preberie objednávku, dodá tovar (v mene sprostredkovateľa), zinkasuje peniaze a pripíše sprostredkovateľovi províziu. Na sprostredkovateľovi zostalo riadenie obchodnej politiky (pridaná marža), reklama a propagovanie vlastnej stránky a lákanie zákazníka na ňu.

Systém vyplácania provízií 
V praxi v affiliate marketingu existujú dva základné typy započítavania provízií:

 CPL - teda COST PER LEAD - affiliate sprostredkovateľ dostáva províziu za nového záujemcu ktorého spoločnosti poslal (najčastejšie email alebo funkčný telefonickým kontakt)
 CPS - teda COST PER SALE - affiliate sprostredkovateľ dostáva províziu v prípade ak klient na stránke spoločnosti reálne niečo nakúpi (tento systém využívajú e-shopy)

Štruktúra partnerských provízií 

 percentuálny podiel z predaja -  sprostredkovateľ dostáva dohodnuté percento z obratu
 fixná čiastka - vyplatená je dopredu dohodnutá fixná provízia
 percentuálny podiel z budúcich obratov klienta - tzv. „recurring commisions“ kde affiliate partner odmeňovaný na základe percentuálneho podielu z budúcich obratov

Najznámejšie affiliate programy na svete 
 Amazon 
 Shareasale
 Commision Junction
 Rakuten Marketing

World Wide Web
Marketing
Marit Bjørgenová

Marit Bjørgenová (* 21. marec 1980, Trondheim, Nórsko) je bývalá nórska bežkyňa na lyžiach. V apríli 2018 oznámila koniec svojej aktívnej športovej kariéry.

Umiestnenie vo Svetovom pohári

Referencie

Externé odkazy 
 

Narodenia v 1980
Nórski bežci na lyžiach
Olympijskí víťazi v behu na lyžiach
Nórski olympijskí víťazi
Wham!

Wham! (niekedy písané aj ako WHAM!, v USA ako Wham!-UK) bolo britské popové duo, ktoré v roku 1981 založili George Michael a Andrew Ridgeley. .

O skupine 
 
Obaja boli neobvykle hudobne nadchnutí. Robili si vlastné nahrávky piesní z rádia na magnetofón a mixovali si z nich svoje vlastné. George Michael bol vždy ten tichší z oboch, Andrew bol ako teenager problémovejší. Potom, čo sa obaja dali väčšinou nájsť len na rozličných večierkoch, miesto chodenia do školy, vyhodili Georga jeho rodičia z domu. Potom sa prebíjal príležitostnými prácami a žil z podpory v nezamestnanosti. Pracoval ako trhač lístkov, neskôr ako čašník na diskotéke. Na jeseň prehovoril Andyho, aby svoje posledné peniaze vložili do demo nahrávky. Po pracovnej verzií piesne „Club Tropicana“ tak obaja konečne dostali zmluvu na prvý album. Ten vydali v roku 1982 pod menom Fantastic a s hlavný hit bol „Young Guns (Go For It!)“.

V roku 1983 vydali druhý album Make It Big s najväčším hitom „Wake Me Up Before You Go-Go“. Skupina Wham! sa stala najúspešnejšou kapelou na dvoch kontinentoch. Prelom nastal v roku 1986, keď vydali ešte album Music From The Edge Of Heaven, ktorý bol premenovaný na „The Final“ (Finále - koniec) a  rovnako ako názov naznačoval, blížil sa koniec tejto kapely. Zatiaľ, čo Andy to skúšal ako amatér a často mlel z posledného, George sa vypracoval na jedného z najúspešnejších autorov a spevákov na medzinárodnej scéne.

Diskografia

Štúdiové albumy

Kompilácie

Single 

Britské hudobné skupiny
Percy Fawcett

Percy Fawcett, celým menom Percy Harrison Fawcett (narodil sa v roku 1867), bol anglický bádateľ, ktorý pre kráľovskú geografickú spoločnosť (Royal Geographic Society), ktorej bol členom, pomáhal dotvárať v tej dobe ešte dosť nepresné mapy v oblasti Južnej Ameriky. Percy Fawcett sa zúčastnil viacerých expedícií, a to už v roku 1906, kedy cestoval do Brazílie s cieľom vytvoriť mapy v oblasti džungle pri hranici s Bolíviou. Medzi rokmi 1906 až 1924 uskutočnil sedem expedícií, všetky pod strechou Kráľovskej geografickej spoločnosti v Londýne. K domorodcom sa správal veľmi priateľsky a zdvorilo. Na poslednej expedícii v roku 1925 zmizol v amazonskej džungli. Posledná správa od neho je z 29. mája 1925, kedy poslal žene informáciu o tom, že sa chystá na cestu do neznámej oblasti v hornom toku rieky Xingu. Predpokladá sa, že ho zabili Indiáni, hoci popri racionálnych úvahách sa objavujú aj tajomnejšie, a to že sa dostal niekde do jaskýň a ostal tam žiť s Indiánmi, alebo že našiel zvyšky Atlantídy, o čom Fawcett predtým aj hovoril, že sa zaujíma o ešte nikým nenájdené mestá či staroveké civilizácie.

V roku 2004 britské periodikum The Observer zverejnilo informáciu, že Fawcett sa úmyselne odmietol vrátiť do Británie a rozhodol sa v džungli vytvoriť komunitu.

Iné projekty

Externé odkazy 
 Stránky v angličtine, všetky venované Fawcettovi, ktoré mystifikujú jeho zmiznutie

Narodenia v 1867
Abigail Adamsová

Abigail Smithová Adamsová (* 22. november 1744, Weymounth, Massachusetts, USA – † 28. október 1818, Quincy, Massachusetts, USA) bola manželka druhého amerického prezidenta Johna Adamsa, prvá dáma Spojených štátov od 4. marca 1797 do 4. marca 1801. Jedna z dvoch žien, ktoré boli manželkou aj matkou amerického prezidenta.

Život 
Narodila sa ako druhá dcéra reverenda Williama Smitha a Elisabeth Quincy Smithovej. Quinceyovi boli stará a vážená rodina. Abigail ako dievča nesmela získať formálne vzdelanie, vedomosti nadobudla intenzívnym samoštúdiom a debatami v rodinnom kruhu. Keď sa zoznámila s advokátom Johnom Adamsom, matka najskôr bola proti tomuto vzťahu, pretože Adams nepochádzal z dostatočne vznešenej rodiny. 25. októbra 1764 ich oddal jej otec, reverend William Smith. Abigail sa s manželom presťahovala na jeho zdedenú farmu v Braintree. Adams bol kvôli svojmu povolaniu nútený cestovať, a preto sa o farmu starala prevažne ona. Počas desiatich rokov mala päť detí (šesť pôrodov):
 Abigail „Nabby“ (* 1765 – † 1813)
 John Quincy Adams (* 1767 – † 1848), 6. prezident USA.
 Susanna (* 1768 – † 1770)
 Charles (* 1770 – †1800)
 Thomas (* 1772 – † 1832) 
 Elizabeth (*/† 1777)

Abigail Adamsová sa snažila bojovať za práva žien a Afroameričanov a za zrušenie otrokárstva. V roku 1785 sa s manželom odsťahovala do Spojeného kráľovstva, kde jej manžel pôsobil ako veľvyslanec. Po návrate bol v roku 1789 zvolený viceprezidentom a preto sa rodina opäť sťahovala, tentokrát do Philadelphie. 

V roku 1796 sa jej manžel stal 2. prezidentom Spojených štátov a ona sa tak stala prvou dámou krajiny. Od roku 1800 prebývali v prezidentskom dome vo Washingtone. V roku 1801 federalista John Adams prehral prezidentské voľby so svojím viceprezidentom Thomasom Jeffersonom a manželia sa preto vrátili do Quincy (v roku 1792 bolo mesto Braintree premenované na počesť rodiny na Quincy). 

Abigail Adamsová mala krehké zdravie, často trpela rôznymi ťažkými chorobami. Zomrela 28. októbra 1818 na týfus.

Referencie

Zdroj

Iné projekty 

Prvé dámy USA
Osobnosti z Massachusetts
Little Joe 1

Little Joe 1 mal byť prvý testovací let rakety Little Joe na preverenie únikových systémov kabíny programu Mercury. Podľa plánu sa mal uskutočniť test únikového systému pod silným dynamickým tlakom, ale 30 minút pred štartom sa stala havária.

Havária   
Približne pol hodiny pred štartom sa ozvala explózia, vyleteli iskry a odpaľovacia rampa sa zahalila do oblaku splodín. Po rozptýlení dymu personál zistil že raketa je stále na svojom mieste, držiaky spájajúce štartovaciu veža s raketou boli tiež neporušené, ale maketa modulu Mercury bola preč. Kabína bola nájdená v mori, asi 3 kilometre od miesta štartu. Pôvodne sa predpokladalo, že nehodu spôsobil výboj statickej elektriny, ktorý odpálil rakety vo veži únikového systému, pravá príčina bola odhalená neskôr. 

Približne 35 minút pred štartom bola odpaľovacia rampa vyprataná a začalo sa s prípravami na vypustenie. Medzi predletovými úlohami bolo okrem iného aj nabíjanie batérií, ktoré zásobujú elektroniku únikového systému. Batérie boli dovezené z Británie vybité a nabíjané boli až tesne pred štartom. Keď boli batérie čiastočne nabité, zapol sa núdzový systém, ktorý logicky detegoval nedostatočnú výšku a aktivoval motory v únikovej veži. Kabína bola vynesená do výšky 600 metrov, ale v tom čase už boli batérie opäť vybité a nemali potrebné napätie na odpálenie záchrannej veže a vystrelenie padáku takže sa kabína zrútila voľným pádom do mora. Chyba v elektronickej schéme bola odhalená  a opravená.

Odkazy

Pozri aj

Little Joe

Zdroje

Externé odkazy
This New Ocean: A History of Project Mercury - NASA SP-4201
NASA NSSDC Master Catalog

Program Mercury
Havárie kozmických rakiet
Kozmonautika v 1959
Merida Industry

Merida Industry Co., Ltd. () je taiwanská spoločnosť vyvíjajúca, vyrábajúca a predávajúca bicykle.

História 
Spoločnosť založil 29. septembra 1972 Ike Tseng, 10. júla 1973 začala samotná výroba. Firma mala spočiatku 57 zamestnancov a vyrábala japonské minibicykle (U-type). Neskôr firma prenikla na americký trh s 10 typmi cestných bicyklov, začala s výrobou bicyklov BMX a motoriek s objemom motora do .

V 80. rokoch už vyvážala do USA 60 000 horských bicyklov mesačne, začala výroba skútrov. Popri technickej spolupráci s britským výrobcom bicyklov Raleigh začal aj predaj bicyklov Raleigh na Taiwane. V roku 1986 bola v nemeckom Hamburgu založená európska pobočka firmy.

V roku 1992 bola v Ósake založená japonská pobočka a v Japonsku začal predaj bicyklov pod značkou Merida. V roku 1993 Merida získala čínskeho výrobcu bicyklov Pantech Bicycle a výroba sa tak zvýšila na 1,5 milióna bicyklov ročne. Pod značkou Merida začal predaj na Taiwane. V roku 1997 začal v Japonsku predaj bicyklov Merida s asistenčným elektromotorom.

Externé odkazy 
 Stránky slovenského distribútora
 Medzinárodné firemné stránky 

Podniky na Taiwane
Podniky založené v 1972
Touched by an Angel

Touched by an Angel () je americký televízny seriál.

Obsadenie seriálu

Externé odkazy 
 Oficiálny web
 
 
 Touched By And Angel Intro na youtube.com

Televízne seriály USA
Televízne seriály CBS
Televízne seriály z roku 1994
Gábor Ocskay

Gábor Ocskay (* 11. september 1975, Budapešť – † 25. marec 2009, Budapešť) bol maďarský hokejista, ktorý hrával na pozícii stredného útočníka.

V maďarskej reprezentácii odohral 187 zápasov, v ktorých dosiahol 115 bodov, najviac zo všetkých hráčov. Od roku 1981 až do svojej smrti bol hráčom klubu Alba Volán Székesfehérvár.

Smrť 
Zomrel dňa  25. marca 2009 v Budapešti na srdcový infarkt. V septembri 2007 mu diagnostikovali ochorenie srdcového svalu. Kvôli týmto zdravotným problémom prerušil na štyri mesiace kariéru. Kardiológovia mu však povolili návrat k hokeju.

Referencie 
 Zomrel hokejista Gábor Ocskay denniksport.sk: (26. marec 2009).

Externé odkazy 
 Gábor Ocskay na stránke eurohockey.net 

Narodenia v 1975
Úmrtia v 2009
Maďarskí hokejisti
Cena Petra Dubovského 2008

Cena Petra Dubovského 2008 bol 9. ročník ocenenia pre slovenského futbalistu do 21 rokov. Vyhlásenie sa uskutočnilo 26. marca 2009 súbežne s vyhlasením futbalistu roka a futbalistky roka. S počtom 21 bodov vyhral Marek Hamšík. Na druhom mieste skončili Juraj Kucka a Miroslav Stoch so 4 hlasmi.

Výsledky

Referencie 
 Martin Škrtel najlepším futbalistom SR za rok 2008 profutbal.sk: (26. marec 2009).

Pozri aj 
 Futbalista roka 2008 (Slovensko)
 Futbalistka roka 2008 (Slovensko)

Futbal v 2008
Cena Petra Dubovského
Futbalista roka 2006 (Slovensko)

Futbalista roka 2006 bol 14. ročník ankety Futbalista roka. Vyhlásenie sa konalo decembra 2006 v bratislavskom hoteli Crowne Plaza. Vyhral Róbert Vittek s počtom bodov 347. Pred druhým Martinom Škrtelom mal náskok 68 bodov. Tretí skončil Marek Sapara.

Výsledky

Referencie 
 Róbert Vittek najlepším futbalistom SR za rok 2006 velkaepocha.sk: (20. december 2006).

Pozri aj 
 Futbalistka roka 2006 (Slovensko)
 Cena Petra Dubovského 2006

Futbal v 2006
Futbalista roka na Slovensku
Futbalista roka 2004 (Slovensko)

Futbalista roka 2004 bol 12. ročník ankety Futbalista roka. Vyhlasovanie sa konalo 21. decembra 2004 v bratislavskom hoteli Carlton SAS. Vyhral Marek Mintál s počtom bodov 387. Pred druhým Róbertom Vittekom mal náskok 23 bodov. Tretí skončil Miroslav Karhan.

Výsledky

Referencie 
 Futbalista roka 2004 – Marek MINTÁL mskzilinamladez.sk

Pozri aj 
 Cena Petra Dubovského 2004

Futbal v 2004
Futbalista roka na Slovensku
Sanmarínske národné futbalové mužstvo

Sanmarínske národné futbalové mužstvo reprezentuje San Maríno na rôznych futbalových akciách ako sú, napríklad Majstrovstvá sveta alebo Majstrovstvá Európy, presnejšie iba v kvalifikáciách na tieto podujatia.

Najlepší a jediný profesionálny hráč reprezentácie je Andy Selva, inak je mužstvo poskladané z amatérskych hráčov .

Toto mužstvo vyhralo jediný raz v histórii, a to nad Lichtenštajnskom 24. apríla 2004 výsledkom 1:0.

Rebríček FIFA 
Sanmarínske národné futbalové mužstvo je v rebríčku FIFA na poslednom - 211. mieste.

Majstrovstvá sveta

Majstrovstvá Európy

Liga národov UEFA

Externé zdroje 
https://www.fsgc.sm/

Národné futbalové mužstvá
Futbal v San Maríne
Sanmarínske národné družstvá
Martin Ďurica

Martin Ďurica (* 11. júl 1981, Žilina) je slovenský futbalista, v súčasnosti hráč klubu FK Senica. Je odchovancom žilinského futbalu, pôsobil aj v kluboch Artmedia Petržalka a FC Chiasso.

Úspechy 
Tri tituly majstra Slovenska s MŠK Žilina

Externé odkazy 
 Martin Ďurica staronovým hráčom Žiliny www.profutbal.sk
 Martin Ďurica www.gfdb.com
 Martin Ďurica na national-football-teams.com

Narodenia v 1981
Slovenskí futbalisti
Hráči MŠK Žilina
Hráči FC Petržalka 1898
Hráči FK Senica
Nela Pocisková

Nela Pocisková (* 4. október 1990, Bratislava) je slovenská herečka a speváčka. V roku 2009 sa spolu s Kamilom Mikulčíkom zúčastnili národného kola pesničkovej súťaže Eurovision Song Contest, z ktorého ako víťazi postúpili do moskovského semifinále.

Kariéra 
Spieva už od ôsmich rokov. Vyštudovala Bratislavské konzervatórium. Ako štrnásťročná dostala úlohu Katky v muzikáli Neberte nám princeznú, potom, ako ju na kastingu objavil choreograf a režisér Ján Ďurovčík. Účinkovala v tanečnej dráme Labuťko, v predstavení Fidlikant na streche pod vedením Jozefa Bednárika, naspievala hlavnú úlohu princeznej v balete Popolvár v SND. Vystupuje aj v muzikáli West Side Story, kde hrá Máriu.

Hrala jednu z hlavných protagonistiek v televíznom seriáli Ordinácia v ružovej záhrade vysielanom na TV Markíza. V seriáli Búrlivé víno, ktorý bol tiež vysielaný na TV Markíza hrala hlavnú postavu Ninu Dolinskú. Jej postava skončila v seriáli začiatkom 7. série. V seriáli Pán Profesor, ktorý bol vysielaný tiež na TV Markíza si zahrala vedľajšiu postavu doktorky kde aj začala svoje účinkovanie po materskej dovolenke. V seriáli Nemocnica, ktorý bol vysielaný na TV Joj hrala hlavnú postavu Rebeku Vargovú. Jej postava začala po materskej dovolenke.

Venuje sa populárnej hudbe. Najčastejšie spieva v muzikáloch.

Filmografia

TV seriály 
 20072012 Ordinácia v ružovej záhrade (protagonistka)
 20132017 Búrlivé víno (Nina Dolinská)
 2021súčasnosť: Pán profesor (doktorka)
 2021súčasnosť: Nemocnica (Rebeka Vargová)
 2022: Svätý Max

Eurovision Song Contest 2009 
V roku 2009 sa Slovensko po jedenástich rokoch zapojilo do Veľkej ceny Eurovízie, preto sa na Slovensku uskutočnilo národné kolo Eurovízie. Do neho sa Nela prihlásila spolu so spevákom Kamilom Mikulčíkom so skladbou „Leť tmou“. Zúčastnili sa posledného, piateho semifinále 1. marca 2009, v ktorom postúpili do finále z prvého miesta so ziskom viac ako 28 % hlasov.

Postúpili do medzinárodného kola, ktoré sa konalo v ruskej Moskve. Podľa žrebu sa dostali do druhého semifinále, medzi 19 krajín, z ktorých do finále mohlo postúpiť len 10. Dostali poradové číslo 8. Do finále postúpili.

Osobný život 
So svojim partnerom hercom Filipom Tůmom má 2 deti - syna Hektora (* 2016) a dcéru Lianu (* 2018).

Diskografia

Mimoalbumové skladby 
(zoznam zahŕňa aj skladby, kde sa Nela Pocisková predstavila ako hosť)
 2009
 Eurovision Song Contest 2009 (CD2)
 18. Slovakia: Kamil Mikulčík & Nela Pocisková – „Leť tmou“ (prod. Rastislav Dubovský)
 2010
 Vladis – Generácia (CD1)
 14. „Posledný deň“ (ft. Nela Pocisková)

Štúdiové albumy 
 * 2013: War

Skladby umiestnené v rebríčkoch

Ocenenia a nominácie 
Osobnosť televíznej obrazovky

Referencie

Pozri aj 
 Eurovision Song Contest 2009

Iné projekty

Externé odkazy 
 

Slovenské popové speváčky
Slovenské divadelné herečky
Slovenské herečky divadelných muzikálov
Slovenské televízne herečky
Radošinské naivné divadlo
Osobnosti z Bratislavy
Big Joe 1

Big Joe 1 bol suborbitálny testovací let programu Mercury. Cieľom testu bolo preverenie ablatívneho tepelného štítu návratového modulu kozmickej lode Mercury. Išlo o druhý let v rámci programu a prvý let rakety Atlas-D v programe Mercury. Štart sa uskutočnil 8. septembra 1959 z odpaľovacieho komplexu 14 na Cape Canaveral Air Force Station. 

Výsledok testu je sporný, išlo o úspech aj neúspech. Tepelný štít fungoval správne a kapsula bola vyzdvihnutá z Atlantického oceánu v prekvapivo dobrom stave. Raketa Atlas si však tak dobre neviedla, najprv sa neoddelili pomocné motory a potom sa ešte oneskorilo oddelenie modulu Mercury. Kvôli hmotnosti neodhodených pomocných motorov došlo palivo hlavného motora o 14 sekúnd skôr. Maketa lode Mercury nebola vybavená únikovým systémom, ktorý bol testovaný len na raketách Little Joe. 

Maketa Mercury dosiahla výšku 153 kilometrov a preletela vzdialenosť 2292 km. Po vylovení bola starostlivo preskúmaná, aby sa určil vplyv tepelného pôsobenia pri vstupe do atmosféry a pôsobenie ďalších dynamických síl a tlakov. Požiadavky NASA boli plne uspokojené a ďalší naplánovaný let, Big Joe 2 bol zrušený. Kapsula Mercury z letu Big Joe 1 je vystavená v National Air and Space Museum's Garber Facility vo Washingtone.

Pozri aj 
Program Mercury
Atlas (raketa)

Externé odkazy 
http://nssdc.gsfc.nasa.gov/nmc/sc-query.html
http://ntrs.nasa.gov/archive/nasa/casi.ntrs.nasa.gov/19760067285_1976067285.pdf

Zdroj 

Program Mercury
Kozmonautika v 1959
Independência total

Independência total () je názov hymny Svätého Tomáša a Princovho ostrova, ktorá bola adoptovaná po vyhlásený nezávislosti v roku 1975. Text hymny napísal básnik Alda Neves da Graça do Espírito Santo. Hudbu hymny skomponoval Manuel dos Santos Barreto de Sousa e Almeida. Skladba Independência total je definovaná ako hymna Svätého Tomáša a Princovho ostrova v prvej hlave, štrnástom článku a druhej časti ústavy Svätého Tomáša a Princovho ostrova.

Text

Externé odkazy 
 Melódia vo formáte MIDI

Štátne hymny
Svätý Tomáš a Princov ostrov
Lucia Eggenhofferová

Lucia Eggenhofferová, umelecké meno Lucia Eggen (* 1977,  Veľký Krtíš) je slovenská poetka.

Životopis 
Vyštudovala English-Slovak Grammar School v Sučanoch a Filozofickú fakultu (PU), odbor Amrikanistika-Anglistika.Diplomová práca: umelecký preklad Pustatiny od T.S. Eliota.
Pracovala ako externý redaktor v magazíne pre mladú literatúru Dotyky. 
V súčasnej dobe žije v Prahe a okrem písania poézie pracuje ako nezávislý creative director, copywriter, idea maker, visualizor, fotografka a ilustrátorka.

Tvorba 
Publikovala v Novom slove, Dotykoch, Smene na nedeľu, Literárnej revue, Hospodárskych novinách, Dotykoch, Raku, Romboide, Aspekte, Literárnom týždenníku, Slovenských pohľadoch, jej básne čítali v Slovenskom rozhlase, Českom rozhlase a rádiu Devín. V zahraničí to bol Host, Sedmá generace, Weles, Psí víno, Apokalipsa (Slovinsko), Ploughshares Literary Magazine (Boston, US).

Poézia 
 1999: Dni na dlani
 2005: Medziriadky

Ocenenia 
 1996: Honorable Mention 1996 (Poezie, Emerson College, Boston, USA)
 1998: Rubato (prémia v súťaži); Wolkrova Polianka (ocenenie v súťaži)
 1999: Literárna Senica (hlavná cena v súťaži)
 1999: Prémia za debut roku
 2004: Young Lions – Striebro
 2005: Louskáček – Striebro
 2005: The Mobius Awards 2005, LA, USA – Zlato a Certificate for Outstanding Creativity
 2005: Screenvision – Zlato
 2005: Golden Drum – Finalista v Golden Watch
 2005: Eurobest 2005 – Finalista
 2006: Moscow International Advertising Festival – Striebro
 2006: Duhová kulička – Striebro
 2006: Effie – Stříbro
 2006: Czech direct – Bronz
 2008: Effie – Zlato
(publikovala v Shots a Luerzer's Archive)

Externé odkazy 
http://heggenmon.deviantart.com/ 
http://cz.linkedin.com/in/luciaeggenhoffer (zobrazenie plného profilu vyžaduje registráciu)

Narodenia v 1977
Slovenskí spisovatelia
Slovenskí básnici
Ženy v slovenskej literatúre
Ženy v poézii
Osobnosti z Veľkého Krtíša
Mária Eva Trajterová

Mária Eva Trajterová (* 1. september 1951, Bratislava) je slovenská poetka a výtvarníčka.

Životopis 
Po maturite na SPŠ stavebnej v Bratislave ju z kádrových dôvodov neprijali na scénografiu. Pracovala ako projektantka v ŠPTU v ateliéri pre obnovu pamiatok v Stavoprojekte a na Mestskej pamiatkovej správe v Bratislave. Súkromne študovala kresbu a maliarstvo u akademického maliara Milana Laluhu. Venuje sa kresbe, maľbe, grafike, textilnej tvorbe aj ilustrácii. Vystavuje doma i v zahraničí.

Tvorba 
V oblasti poézie debutovala knihou „Obrázky zo slov“ (2004), ocenenou v Talianskom Turíne prvou cenou v medzinárodnej súťaži poézie: Associazioni Culturali Poesia attiva e Unicorno. 
Druhú zbierku básní „Nepokrč mi krídla, prosím...“ (2006) venovala svojej matke, ktorá sa po úraze stala nevidiacou. Autorka sa v nej pokúša preklenúť dva paralelné svety svetla a tmy. Básne vyšli v Braillovom písme, aj vo zvukovej podobe na CD. V zbierke sú zašifrované texty a Braillova abeceda na ich rozlúštenie. Tak ako v kresbách, aj v poézií necháva autorka v toku myšlienok priestor asociáciám.
V roku 2007 vyšla zbierka "Ako pristáť na Zemi" zo študijného pobytu v Paríži, na Maurícu a vracia sa ku svojmu rodnému mestu, k Bratislave. Zbierka vyšla synchrónne slovensko – francúzsky, v limitovanej sérii ilustrovaná autorkou a tiež bola vydaná v Braillovom písme pre knižnice nevidiacich. 
V roku 2008 to boli autobiografické poviedky s názvom "Zrkadlenie doby". 
V roku 2009 zbierka básní "New York 2009",vyšla v Braillovom písme pre knižnice nevidiacich. Po prvýkrát na Slovensku synchrónne. Čierny text a Braillove písmo. "Praha" v angličtine, ilustrované autorkou a pre nevidiacich reliéfnymi /haptickými/ ilustráciami. Tieto zbierky a reliéfne obrazy sú v sekcii tvorby pre nevidiacich v MoMA galérii v New Yorku. 
V roku 2011 vyšla zbierka básní: "Pre teba", dýcha intimitou a pre bežného čitateľa je ilustrovaná perokresbami. Pre knižnice nevidiacich opäť synchrónne s čiernym textom a Braillom na jednej strane, ilustrovaná haptickými ilustráciami.

Poézia 
 Obrázky zo slov, Liečreh Gúth, 2004, ISBN 80-88932-14-9, EAN: 97 88088932147, ilustrácie: Mária Eva Trajterová,
 Nepokrč mi krídla, prosím..., 2006, Slovenská knižnica pre nevidiacich Mateja Hrebendu, ISBN 808047785X, EAN: 9 788080 477851,
 Ako pristáť na Zemi, 2007
 New York 2009, "Praha", 2009
 Pre teba, 2011

Próza 
 Zrkadlenie doby, 2008, ISBN 978-80-969997-0-5

Iné knihy 
 Marián Urban, Peter Špalek, Mária Eva Trajterová: Kuchárska kniha pre nevidiacich a slabozrakých, 2011, ISBN 9788018000038

Referencie

Externé odkazy 
 Mária Eva Trajterová - artgallery.sk 
 Rozhovor: Narodila som sa ceruzkou za uchom - zenskyweb.sk 

Slovenskí spisovatelia
Slovenskí básnici
Slovenskí výtvarníci
Autori kuchárskych kníh
Ženy v slovenskej literatúre
Ženy v poézii
Osobnosti z Bratislavy
Harold Kroto

Harold (Harry) Walter Kroto (* 7. október 1939, Wisbech, Spojené kráľovstvo – † 30. apríl 2016, Lewes) bol anglický chemik. 
V roku 1996 dostal Nobelovu cenu za chémiu za objav uhlíkových nanorúrok – fullerénov spolu s Robertom Curlom a Richardom Smalley.

Pôsobil na Florida State University, kde nastúpil v roku 2004, predtým však strávil väčšinu svojej pracovnej kariéry na University of Sussex, kde bol čestným profesorom.

Referencie

Externé odkazy 
 Harry Kroto biografia na nadácii Nobelovej ceny
 Harry Kroto FRS - Chemical architecture from the Royal Society
 Harry Kroto homepage at the University of Sussex
 Professor Harry Kroto
 Vega Science Trust
 osobná web stránka Harry Krota
 Florida State University page
 University of Sheffield
 Kroto Incubator
 Kroto Research Campus

Nositelia Nobelovej ceny za chémiu
Anglickí ateisti
Anglickí chemici
Členovia Kráľovskej spoločnosti
Držitelia Copleyovej medaily
Britskí nositelia Nobelovej ceny
Chemici židovského pôvodu
Anglické osobnosti židovského pôvodu
Členovia United States National Academy of Sciences
Angela McRobbie

Angela McRobbie (* 1951) je britská kulturologička.

Významná britská teoretička populárnej kultúry, ktorá od 70. rokov 20. storočia analyzuje populárnu kultúru z pozície feminizmu a z rodového aspektu. Objektom jej štúdií sa stali ženské magazíny, techno scéna, secondhandová kultúra obliekania alebo idea „populárneho feminizmu“.

Bývalá členka legendárneho birminghamského Centra pre súčasné kultúrne štúdiá (CCCS) je dnes profesorkou na Goldsmiths College Londýnskej univerzity.)

Tvorba 
Väčšina jej najvýznamnejších esejí a článkov vyšla pod názvom „Feminism and youth culture“ (Macmillan, 1991). Aj jej najnovšia publikácia „The Aftermath of Feminism: Gender, Culture and Social Change“ (Sage, 2008) rozpracováva staré otázky v novom kontexte a volá po potrebe ďalšieho rozvoja kultúrnych a rodových štúdií.
Pedagogicky zameraná publikácia „The Uses of Cultural Studies“ (Sage, 2005) vyšla aj v českom preklade pod názvom „Aktuální témata kulturních studií“ (Portál, 2006).
 1991 – Feminism and youth culture (Macmillan)
 2005 – The Uses of Cultural Studies (Sage)
 2008 – The Aftermath of Feminism: Gender, Culture and Social Change (Sage)

Referencie

Externé odkazy 
 AngelaMcRobbie.net 

Britskí vysokoškolskí pedagógovia
Britskí sociológovia
Britské feministky
Cesta III. triedy

Cesta III. triedy je cesta na Slovensku a v Česku, ktorá má význam najmä pre dopravu medzi menšími obcami a doplňuje cestnú sieť ekonomicky a dopravne zdôvodnenými cestnými prepojeniami. Zabezpečujú prepojenie obcí na cesty I., resp. II. triedy. Z hľadiska dĺžky cestnej siete predstavujú cesty III. triedy väčšinu (k 1. 1. 2016 bolo na Slovensku evidovaných 10 363 km ciest III. triedy z celkovej dĺžky 18 031 km všetkých cestných komunikácií, čo predstavuje 57,5 % dĺžky).

Na Slovensku podľa platnej legislatívy vlastnia cesty III. triedy samosprávne kraje, ktoré ich spravujú prostredníctvom svojich organizácií zriadených na tento účel. Jediné výnimky sú prejazdné úseky cez Bratislavu a Košice, kde ich vlastnia tieto mestá.

Podľa STN 736101 je základná kategória pre cesty III. triedy C7,5/70,60,50, ktorá vyhovuje väčšine ciest v tomto zatriedení. Nadväzne na požadovanú výkonnosť je v zmysle STN 736101 možné uvažovať i s kategóriou C11,5/80,70,60 alebo C9,5/80,70,60 a naopak výnimočne i s nižšou kategóriou C6,5/60,50.

Cesty III. triedy sa na Slovensku označujú od 1.5.2015 štvormiestnym číslom, pričom jednotlivým okresom je vyhradený interval, v rámci ktorého sú čísla priraďované. Predchádzajúci spôsob číslovania odvádzal čísla ciest III. triedy od najbližšej cesty I. alebo II. triedy, ku ktorej bolo pridané trojmiestne číslo (veľmi podobný systém stále používa Česko). Staré čísla ciest III. triedy sa tak skladali až zo šiestich číslic.

Spolu sa na Slovensku k 1.5.2015 evidovalo 2106 ciest III. triedy.

Pozri aj 
 Zoznam ciest III. triedy na Slovensku

Iné projekty

Referencie 
 Slovenská správa ciest
Miestna komunikácia

Miestna komunikácia je „pozemná komunikácia, ktorá je súčasťou dopravného vybavenia určitého sídelného útvaru alebo vytvára dopravné spojenie v jeho záujmovom území.“ 

Delenie miestnych komunikácií podľa urbanisticko-dopravnej funkcie :
rýchlostné
zberné
obslužné
nemotoristické.

Podľa vyhlášky č. 35/1984 Zb. sa miestne komunikácie rozdeľujú do štyroch tried :
 miestne komunikácie I. triedy, medzi ktoré patria hlavné mestské komunikácie vyhovujúce technicky všetkým druhom dopravy (napríklad komunikácie, po ktorých sa vedie aj hromadná verejná doprava, zberné, výpadové a iné zvlášť významné mestské komunikácie),
 miestne komunikácie II. triedy, medzi ktoré patria ostatné mestské komunikácie a komunikácie pokiaľ vyhovujú premávke všetkých druhov motorových vozidiel,
 miestne komunikácie III. triedy, medzi ktoré patria ostatné miestne komunikácie, pokiaľ sú aspoň obmedzene prístupné premávke motorovými vozidlami,
 miestne komunikácie IV. triedy, ktoré nie sú ani obmedzene prístupné premávke motorovými vozidlami (napríklad cestičky, chodníky, samostatné cyklistické cestičky, samostatné chodníky, schody a podobne).

Triedy miestnych komunikácií je potrebné odlišovať od tried ciest (tie sú tri - cesty I., II. a III. triedy). Cestná komunikácia môže tvoriť prieťah obcou po jej jednej alebo viacerých miestnych komunikáciách a tieto môžu mať odlišné triedy.

Referencie 

Cestná doprava
R.I.S. Oddelenie vedeckého vyšetrovania

R.I.S. Oddelenie vedeckého vyšetrovania (v orig. ) je taliansky televízny seriál.

Obsadenie seriálu

Externé odkazy 
 Ofiaciálna stránka seriálu
 
 

Talianske kriminálne televízne seriály
Televízne seriály z roku 2005
Roma Downeyová

Roma Downeyová (* 6. máj 1960, Londonderry, Severné Írsko) je britská herečka a speváčka.

Filmografia 
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;" 
|- bgcolor="#CCCCCC" align="center"
! colspan="4" style="background: LightSteelBlue;" | Film
|- bgcolor="#CCCCCC" align="center"
! Rok
! Film
! Rola
! Poznámka
|-
| 1995
| The Last Word
| Roxy 
| 
|-
| 2004
| Opičí agent (Funky Monkey) 
| Megan
|
|-
|- bgcolor="#CCCCCC" align="center"
! colspan="4" style="background: LightSteelBlue;" | Televízia
|- bgcolor="#CCCCCC" align="center"
! Rok
! Titul
! Rola
! Poznámka
|-
| 1988
| One Life to Live
| Lady Johanna Leighton
| 
|-
| rowspan="2"|1991
| The 100 Lives of Black Jack Savage
| Danielle St. Clair
| TV-seriál
|-
| A Woman Named Jackie
| Jacqueline Bouvier Kennedy Onassis
| NBC miniseriál
|-
| rowspan="2"|1992
| Getting Up and Going Home
| Kimberly Stevens 
| TV-film
|-
| Devlin
| Eileen 
| TV-film
|-
| rowspan="2"|1994
| Diagnosis Murder
| Heather Winslow 
| epizóda: Reunion with Murder 
|-
| Herkules a Amazonky (Hercules and the Amazon Women)
| Hippolyta
| TV-film
|-
| 1994–2003
| Touched by an Angel
| Monica
| TV-seriál
|-
| 1995
| A Child is Missing'''
| Samantha Hallihan
| TV-film
|-
| 1996, 1998
| Promised Land| Monica 
| epizóda: Homecoming  epizóda: Vengeance Is Mine: Part 2 
|-
| 1997
| Srdcia na prenájom (Borrowed Hearts)| Kathleen Russell
| CBS TV-film
|-
| rowspan="2"|1998
| Saturday Night Live| Host
| epizóda: Roma Downey/Missy 'Misdemeanor' Elliott
|-
| Dni po zázraku (Monday After the Miracle)| Annie Sullivan
| TV-film
|-
| rowspan="2"|1999
| A Secret Life| Cassie Whitman
| TV-film
|-
| The Test of Love| Cassie Whitman
| TV-film
|-
| rowspan="2"|2001
| Druhé medové týždne (Second Honeymoon)| Maggie 
| TV-film
|-
| Chlapci z Mistletoe (Sons of Mistletoe)| Helen Radke
| CBS TV-film
|-
| rowspan="2"|2004
| Klub zneuctených (The Survivors Club)| Jillian Hayes
| TV-film
|-
| Strážkyne zákona (The Division)| Reagan Gilancy
| epizóda: The Kids Are Alright  epizóda: Now I Lay Me Down to Sleep  epizóda: Acts of Desperation
|-
|}

 Diskografia 
 1999 Healing Angel - RCA, CD
 Be Thou My Vision
 Loving
 In Perfect Harmony
 The Old Man
 Peace & Healing
 My Little Angel
 Walk on Ancient Ground
 A Simple Prayer 
 Longing
 Suffer Little Children
 Till Death Do Us Part
 Sunlight on the Water 
 I Am the Wind
 Gold and Silver Days
 An Irish Blessing 

Kompilácie 
 2001 Lake of Shadows - Phil Coulter - EAN: 0019341161721, CD - 13. Prayer For the Fishermen - Phil Coulter a Roma Downey
 2002 Castles Of Gold: Songs & Stories Of Irish - , 2CD
 2004 An Irish Christmas - EAN: 5036369803896, DVD, 10. Be Thou My Vision – Roma Downey

 Literatúra 
 Roma Downey: Love Is a Family'', HarperEntertainment, 2001, ISBN 9780060393748,

Iné projekty

Externé odkazy 
 Oficiálne stránky
 Roma Downey na imdb.com
 Roma Downey na csfd.cz

Severoírske divadelné herečky
Severoírske filmové herečky
Severoírske televízne herečky
Severoírske speváčky elektronickej hudby